Príloha č. 2 Návrh Kúpnej zmluvy

**KÚPNA ZMLUVA**

**č. p.: SE-VO2-2022/002670-xxx**

**na dodanie mobilného/ých kontajnera/ov**

uzatvorená podľa § 409 a nasl. zákona č. 513/1991 Zb. Obchodný zákonník

v znení neskorších predpisov a zákona č. 343/2015 Z. z. verejnom obstarávaní a o zmene a doplnení niektorých zákonov v znení neskorších predpisov (ďalej len „zákon č. 343/2015 Z. z.“)

(ďalej len „Zmluva“)

**Článok I.**

**Zmluvné strany**

**Slovenská republika zastúpená Ministerstvom vnútra Slovenskej republiky**

sídlo: Pribinova 2, 812 72 Bratislava

zastúpený: Mgr. Tomáš Oparty, generálny riaditeľ sekcie ekonomiky Ministerstva vnútra

Slovenskej Republiky, na základe plnej moci č. p. SL-OPS-2021/001914-045 zo

dňa 07.04.2021

IČO: 00 151 866

Bankové spojenie: Štátna pokladnica, číslo účtu: 7000180023/8180

SWIFT : SPSRSKBA

IBAN: SK7881800000007000180023

(ďalej len „Kupujúci“)

a

**XXX**

sídlo: XXX

zastúpený: XXX

IČO: XXX

DIČ: XXX

Bankové spojenie: XXX

SWIFT: XXX

IBAN: XXX

Zapísaný v: XXX

(ďalej len „Predávajúci“)

(Kupujúci a Predávajúci ďalej spolu len „**Zmluvné strany**“ alebo každý samostatne aj ako „**Zmluvná strana**“)

Článok II.

Úvodné ustanovenia

2.1. Predávajúci je úspešným uchádzačom verejnej súťaže s predmetom zákazky "**Mobilné kontajnery-III.** /**pre časť 1** – Mobilné kontajnery-1.logický celok / **pre časť 2** – Mobilné kontajnery-2.logický celok“ spolufinancovaného zo zdrojov nadobudnutých obstarávateľom poskytovaných prostriedkov Európskej únie, Národného programu Fondu pre vnútornú bezpečnosť (ISF), projekt č. SK 2016 ISF SC5/NC1/A3/P1 a z prostriedkov štátneho rozpočtu vyhlásenej vo Vestníku verejného obstarávania číslo xxx/2022 p.č. xxxxx-MST zo dňa xx.xx.2022.

Článok III.

Predmet zmluvy

* 1. Predmetom tejto zmluvy je záväzok predávajúceho dodať kupujúcemu 2 ks Mobilných kontajnerov-1.logický celok **(pre časť1)**, / 1 ks Mobilný kontajner-2.logický celok **(pre časť 2)** vrátane poskytnutia služieb súvisiacich s dopravou do miesta dodania (ďalej len „**tovar**“), v súlade s prílohou č.1 tejto zmluvy a záväzok kupujúceho riadne dodaný tovar prevziať a zaplatiť za neho predávajúcemu kúpnu cenu podľa článku V. tejto zmluvy. Súčasťou dodávky tovaru je jeho doprava do miesta dodania, inštalácia, uvedenie tovaru do prevádzky, overenie funkčnosti tovaru priamo u kupujúceho v plnom rozsahu, zaškolenie obsluhy, poskytovanie autorizovaného záručného servisu na náklady predávajúceho.
  2. Tovar je špecifikovaný v Opise predmetu zákazky, technické požiadavky ako aj v Ponuke Predávajúceho. Opis predmetu zákazky, technické požiadavky a Ponuka Predávajúceho tvoria Prílohu č.1 tejto Zmluvy a je jej neoddeliteľnou súčasťou**.**
  3. Predávajúci sa na základe tejto Zmluvy a v rozsahu v nej vymedzenom zaväzuje dodať Tovar a všetky s ním súvisiace plnenia podľa svojej ponuky – vlastný návrh plnenia, ktorý je uvedený v Prílohe č. 1 tejto Zmluvy.
  4. Kupujúci sa zaväzuje Tovar prevziať a zaplatiť zaň dohodnutú kúpnu cenu podľa článku V.tejto zmluvy.

Článok IV.

Dodacie podmienky

* 1. Predávajúci sa zaväzuje dodať Tovar v súlade s dohodnutými technickými a funkčnými charakteristikami, platnými všeobecne záväznými predpismi SR, technickými normami a podmienkami tejto zmluvy. Predávajúci sa zaväzuje súčasne s odovzdaním Tovaru odovzdať Kupujúcemu aj všetky doklady, ktoré sa na dodaný Tovar vzťahujú (ako napr. manuály, inštalačné média, pravidlá bezpečného používania, certifikát o zhode a pôvode výrobku).
  2. Predávajúci sa zaväzuje odovzdať Tovar Kupujúcemu najneskôr do šesť (6) mesiacov od nadobudnutia účinnosti tejto Zmluvy, na základe preberacieho protokolu, ktorým bude dodací list.
  3. Miestom dodania je Ministerstvo vnútra Slovenskej republiky, Príboj 559, 976 13 Slovenská Ľupča **(pre časť 1)**, Račianska 45, 812 72 Bratislava **(pre časť 2)**, Slovenská republika.
  4. Deň dodania Tovaru Predávajúci oznámi Kupujúcemu písomne alebo elektronicky minimálne desať (10) pracovných dni vopred. Kupujúci sa zaväzuje Tovar prevziať v oznámenom termíne.
  5. Dodanie Tovaru bude realizované tak, že predávajúci dodá tovar kupujúcemu spolu s originálom a jednou kópiou dodacieho listu. Kupujúci po odkontrolovaní dodaného tovaru, množstva, ceny a kvality tovaru fotokópiu dodacieho listu potvrdí podpisom zodpovednej osoby Kupujúceho. Po prevzatí Tovaru môže Kupujúci Tovar riadne užívať a Predávajúci sa mu zaväzuje toto užívanie dňom prevzatia umožniť.
  6. Kupujúci si vyhradzuje právo prevziať iba tovar funkčný, bez zjavných vád, dodaný v kompletnom stave a v požadovanom množstve. V opačnom prípade si kupujúci vyhradzuje právo nepodpísať dodací list, neprebrať dodaný tovar a nezaplatiť cenu za neprebraný tovar.

Článok V.

Kúpna cena a platobné podmienky

* 1. Kúpna cena je stanovená v súlade so zákonom NR SR č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č.87/1996 Z. z. , ktorou sa vykonáva zákon Národnej rady Slovenskej republiky č.18/1996 Z. z. o cenách v znení neskorších predpisov ako cena konečná, a je špecifikovaná v Prílohe č. 2 tejto zmluvy.
  2. Zálohové platby ani platba vopred sa neumožňujú. Úhrada kúpnej ceny sa uskutoční po protokolárnom prevzatí Tovaru Kupujúcim, formou prevodu na bankový účet Predávajúceho uvedený v záhlaví tejto Zmluvy.Bezhotovostný platobný styk sa uskutoční prostredníctvom finančného ústavu Kupujúceho na základe faktúry, ktorej splatnosť je dohodnutá v lehote do šesťdesiat (60) dní odo dňa doručenia faktúry Kupujúcemu.
  3. Zmluvné strany výslovne uvádzajú, že vzhľadom na skutočnosť, že táto Zmluva je financovaná   
     z prostriedkov Európskeho spoločenstva, z prostriedkov Európskych štrukturálnych a investičných fondov (EŠIF) a prostriedkov štátneho rozpočtu SR, nie je 60 dňová lehota splatnosti faktúr v súlade s ustanovením § 340b ods. 1 Obchodného zákonníka v hrubom nepomere k právam a povinnostiam Predávajúceho podľa ustanovenia § 369d Obchodného zákonníka
  4. Neoddeliteľnou súčasťou faktúr bude fotokópia dodacieho listu potvrdená Kupujúcim.
  5. Faktúra musí spĺňať všetky náležitosti daňového dokladu v zmysle zákona č. 222/2004 Z. z. o dani z pridanej hodnoty v znení neskorších predpisov, vrátane označenia čísla zmluvy podľa evidencie Kupujúceho. V prípade, že faktúra bude obsahovať nesprávne alebo neúplné údaje, Kupujúci je oprávnený ju vrátiť a Predávajúci je povinný faktúru podľa charakteru nedostatku opraviť, doplniť alebo vystaviť novú. V takomto prípade sa preruší lehota jej splatnosti a nová začne plynúť prevzatím nového, resp. upraveného daňového dokladu.
  6. Predávajúci si je vedomý, že Tovar bude financovaný zo zdrojov Európskej únie a štátneho rozpočtu SR a zaväzuje sa, že bude rešpektovať osobitné požiadavky, nároky, povinnosti, ako aj iné skutočnosti z tohto vyplývajúce a strpí prípadné následné kontroly poverenými orgánmi.
  7. Predávajúci sa rovnako zaväzuje poskytnúť Kupujúcemu plnú súčinnosť pri plnení podmienok poskytnutia nenávratného finančného príspevku a príslušnej európskej a národnej legislatívy a strategických dokumentov vypracovaných v tejto súvislosti na základe a v rozsahu definovanom v príslušnej žiadosti Kupujúceho o poskytnutie nenávratného finančného príspevku.
  8. Vlastnícke právo k dodanému Tovaru prechádza na Kupujúceho dňom jeho dodania a protokolárneho prevzatia.
  9. Nebezpečenstvo škody na Tovare prechádza na Kupujúceho nadobudnutím vlastníckeho práva k Tovaru podľa čl. V. bod 5.8 tejto zmluvy.
  10. Kúpna cena sa považuje za zaplatenú dňom odpísania finančných prostriedkov z bankového účtu Kupujúceho.
  11. Kúpna cena za tovar je stanovená v mene EURO. Ak je predávajúci platcom DPH k fakturovanej kúpnej cene bude pripočítaná daň z pridanej hodnoty stanovená v súlade so všeobecne záväznými právnymi predpismi SR platnými v čase dodania tovaru.
  12. Kúpna cena zahŕňa všetky ekonomicky oprávnené náklady predávajúceho vynaložené v súvislosti s dodávkou tovaru, a to dovozné clá, dopravu na miesto dodania, náklady na obalovú techniku a balenie a primeraný zisk predávajúceho.

Článok VI.

Záručná doba, záručný servis, zodpovednosť za vady

* 1. Záručná doba na Tovar je dvadsaťštyri (24) mesiacov od jeho prevzatia Kupujúcim. V prípade oprávnenej reklamácie sa záručná doba predlžuje o čas, počas ktorého bola vada odstraňovaná.
  2. Predávajúci sa zaväzuje realizovať servisné služby podľa aktuálnych platných smerníc o servisných službách a podľa podmienok upravujúcich zodpovednosť za vady.
  3. Predávajúci sa zaväzuje v prípade vady jednotlivých častí Tovaru zabezpečiť nástup servisého technika do dvadsaťštyri (24) hodín a odstrániť závadu do pätnástich (15) dní odo dňa písomného oznámenia závady (lehotu je možné predĺžiť v  odôvodnených prípadoch po predchádzajúcom obojstrannom schválení odbornou komisiou pozostávajúcou zo zástupcov Predávajúceho a Kupujúceho).
  4. V prípade vady na Tovare počas záručnej doby má Kupujúci právo na bezplatné odstránenie vád a Predávajúci povinnosť vady odstrániť na svoje náklady. Predávajúci nezodpovedá za vady, ktoré vznikli poškodením Tovaru hrubou nedbanlivosťou Kupujúceho, jeho konaním v rozpore s inštrukciami ohľadne používania Tovaru, neodbornou prevádzkou, obsluhou a údržbou, používaním v rozpore s návodom na použitie, alebo neobvyklým spôsobom užívania.
  5. Kupujúci za zaväzuje, že reklamáciu vady na Tovare bez zbytočného odkladu po jej zistení oznámi písomnou formou oprávnenému zástupcovi Predávajúceho.
  6. Kupujúci je oprávnený v prípade vadného plnenia požadovať:

a) odstránenie vád ak sú opraviteľné,

b) dodanie chýbajúceho množstva alebo časti,

c) výmenu vadného Tovaru za Tovar bez vád.

* 1. Právo voľby uplatneného nároku podľa bodu 6.6. písm. a), b), c) tohto článku musí Kupujúci uviesť v písomne uplatnenej reklamácii. V opačnom prípade má právo voľby Predávajúci.
  2. Popri nárokoch ustanovených v bode 6.6. tohto článku tejto zmluvy má Kupujúci nárok na náhradu škody.
  3. V prípade nárokov Kupujúceho podľa bodu 6.6. písm. b) a c) tohto článku zmluvy je Predávajúci povinný dodať chýbajúce množstvo tovaru alebo jeho časť, alebo vymeniť vadný tovar za tovar bez vád v lehote do pätnásť (15) dní odo dňa doručenia reklamácie v zmysle bodu 6.5 tohto článku zmluvy. V tomto prípade zabezpečí odobratie vadného tovaru z miesta dodania tovaru a dodanie bezchybného tovaru alebo jeho chýbajúceho množstva na miesto dodania tovaru Predávajúci na svoje náklady.
  4. Postup pri reklamácii sa ďalej riadi záručnými podmienkami, príslušnými ustanoveniami Obchodného zákonníka a ostatnými všeobecne záväznými právnymi predpismi platnými v SR.

Článok VII.

Ostatné dojednania

* 1. Predávajúci prehlasuje, že Tovar nie je zaťažený právami tretích osôb.
  2. Predávajúci je povinný:

1. dodať Tovar Kupujúcemu v dohodnutom množstve, rozsahu, kvalite, v požadovaných technických parametroch, v bezchybnom stave a dohodnutom termíne,
2. pred odovzdaním Tovaru zabezpečiť vykonanie predpredajného servisu, inštruktáž obsluhy a predviesť funkčnosť,
3. (dodávateľ/subdodávateľ) sa podrobiť výkonu kontroly zo strany poverených zamestnancov kontrolného orgánu podľa príslušných všeobecne záväzných právnych predpisov SR a EÚ, pričom zamestnanci oprávnení na výkon kontroly sú napríklad: poverení zamestnanci Zodpovedného orgánu, Orgánu auditu, Najvyššieho kontrolného úradu SR, Úradu pre verejné obstarávanie, splnomocnení zástupcovia Európskej komisie, Európskeho úradu na boj proti podvodom a Európskeho dvora audítorov ako aj osoby prizvané kontrolnými orgánmi v súlade s pravidlami uvedenými v grantovej zmluve/ internom predpise. Dodávateľ/subdodávateľ poskytne oprávneným osobám na výkon kontroly/auditu všetku potrebnú súčinnosť Predávajúci sa zaväzuje v priestoroch Kupujúceho dodržiavať predpisy o ochrane pred požiarmi, ako aj predpisy v oblasti bezpečnosti a ochrany zdravia pri práci a iné bezpečnostné predpisy,
4. nebezpečenstvo škody na Tovare prechádza na Kupujúceho splnením podmienok podľa čl. V. bod 9 tejto zmluvy.
   1. Kupujúci je povinný:
   2. prebrať bezchybný Tovar v deň určený Predávajúcim v oznámení podľa článku IV. bod. 4.4 a 4.6 tejto zmluvy,
   3. riadne a včas zaplatiť kúpnu cenu dohodnutú v článku V. tejto zmluvy,
   4. umožniť výkon kontroly/auditu zo strany oprávnených osôb uvedených v bode 7.2 písm. c) tohto článku tejto Zmluvy v zmysle všeobecne záväzných právnych predpisov platných na území SR a EÚ a poskytnúť im súčinnosť na výkon kontroly/auditu.
   5. V prílohe č. 3 sú uvedené údaje o všetkých známych subdodávateľoch Predávajúceho, ktorí sú známi v čase uzavierania tejto Zmluvy a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
   6. Predávajúci je povinný Kupujúcemu oznámiť akúkoľvek zmenu údajov u subdodávateľov uvedených v Prílohe č. 3, a to bezodkladne.
   7. V prípade zmeny subdodávateľa je Predávajúci povinný najneskôr do päť (5) pracovných dní odo dňa zmeny subdodávateľa predložiť Kupujúcemu informácie o novom subdodávateľovi, pričom pri výbere subdodávateľa musí Predávajúci postupovať tak, aby vynaložené náklady na zabezpečenie plnenia na základe zmluvy o subdodávke boli primerané jeho kvalite a cene. Subdodávateľ alebo subdodávateľ podľa osobitného predpisu, ktorý podľa § 11 ods.1 zákona č. 343/2015 Z. z. má povinnosť zapisovať sa do registra partnerov verejného sektora, musí byť zapísaný v registri partnerov verejného sektora. Povinnosť zápisu do registra partnerov verejného sektora upravuje osobitný predpis – zákon 315/2016 Z. z. o registri partnerov verejného sektora a o zmene a doplnení niektorých zákonov.
   8. Predávajúci zodpovedá za plnenie zmluvy o subdodávke subdodávateľom tak, ako keby plnenie  realizované na základe takejto zmluvy realizoval sám. Predávajúci zodpovedá za odbornú starostlivosť pri výbere subdodávateľa ako aj za výsledok činnosti/plnenia vykonanej/vykonaného na základe zmluvy o subdodávke.
   9. Predávajúci vyhlasuje, že v čase uzatvorenia tejto Zmluvy je zapísaný v registri partnerov verejného sektora v súlade so zákonom č. 315/2016 Z. z., pokiaľ sa ho povinnosť zápisu do registra partnerov verejného sektora týka.

Článok VIII.

**Zmluvné pokuty a úroky z omeškania**

* 1. Pre prípad nedodržania podmienok tejto Zmluvy dohodli zmluvné strany nasledovné možné pokuty a úroky z omeškania:

1. za omeškanie Predávajúceho s dodaním Tovaru podľa čl. IV. tejto Zmluvy  zmluvná pokuta vo výške 0,05 % z kúpnej ceny Tovaru za každý deň omeškania. To platí aj v prípade nedodania alebo oneskoreného dodania dokladov, ktoré sú potrebné na prevzatie alebo užívanie Tovaru, alebo iných dokladov, ktoré je Predávajúci povinný predložiť Kupujúcemu podľa tejto zmluvy,
2. za omeškanie Predávajúceho s plnením povinností podľa čl. VI. bod 6.3 a 6.9 tejto Zmluvy je Kupujúci oprávnený uplatniť si od Predávajúceho zmluvnú pokutu vo výške 0,05% z kúpnej ceny Tovaru za každý aj začatý deň omeškania,

c) za omeškanie Kupujúceho so zaplatením kúpnej ceny je Predávajúci oprávnený uplatniť si úrok z omeškania v zákonom stanovenej výške.

* 1. Nárok na zmluvnú pokutu podľa bodu 8.1 písm. a),b) tohto článku tejto zmluvy nevzniká vtedy, ak sa preukáže, že omeškanie je spôsobené okolnosťami vyššej moci. Pre účely tejto zmluvy sa za vyššiu moc považujú udalosti, ktoré nie sú závislé od konania Zmluvných strán a ktoré nemôžu Zmluvné strany ani predvídať ani nijakým spôsobom priamo ovplyvniť, a to najmä vojna, mobilizácia, živelné pohromy, požiare, embargo, karantény.
  2. V prípade, že Tovar nemôže byť Predávajúcim expedovaný v dohodnutom termíne z dôvodov zavinených Kupujúcim, je Predávajúci oprávnený vyžadovať náhradu preukázanej škody podľa Obchodného zákonníka počínajúc piatym týždňom oneskorenia.
  3. Zmluvnú pokutu zaplatí povinná zmluvná strana oprávnenej zmluvnej strane v lehote tridsať (30) kalendárnych dní odo dňa doručenia faktúry do sídla povinnej zmluvnej strany.
  4. Kupujúci je oprávnený účtovať si náhradu škody v prípade nedostatočného, či neúplného plnenia pri dodaní Tovaru vo výške pridelenej dotácie na tento Tovar a to aj vrátane národného financovania, či do výšky rozdielu preplatených nákladov na Tovar zaplatených Kupujúcim a preplatených príslušnými orgánmi prideľujúcich dotáciu zo zdrojov operačného programu a národného financovania.
  5. Zaplatením zmluvnej pokuty nezaniká nárok Kupujúceho na prípadnú náhradu škody, ktorá vznikla v príčinnej súvislosti s porušením zmluvnej povinnosti, za ktorú je uplatňovaná zmluvná pokuta.

**Článok IX.**

**Skončenie Zmluvy**

* 1. Túto Zmluvu je možné skončiť:

1. písomnou dohodou Zmluvných strán,
2. písomným odstúpením od tejto Zmluvy.

9.2. Kupujúci je oprávnený odstúpiť od Zmluvy (ďalej len „**odstúpenie Kupujúceho**“) v prípade, ak:

9.2.1 Kupujúci mal dve (2) a viac oprávnených reklamácií k podstatnej časti dodávky Tovaru,

9.2.2 v čase jej uzavretia existoval dôvod na vylúčenie Predávajúceho pre nesplnenie podmienky účasti podľa § 32 ods. 1 písm. a) zákona č. 343/2015 Z. z.,

9.2.3 ak Zmluva nemala byť uzavretá s Predávajúcim v súvislosti so závažným porušením povinnosti vyplývajúcej z právne záväzného aktu Európskej únie, o ktorom rozhodol Súdny dvor Európskej únie v súlade so Zmluvou o fungovaní Európskej únie,

9.2.4 subdodávateľ/subdodávatelia Predávajúceho nebol/neboli v čase uzavretia tejto Zmluvy zapísaný/zapísaní v registri partnerov verejného sektora alebo ak bol/boli vymazaný/vymazaní z registra partnerov verejného sektora;

9.2.5 došlo k splneniu zákonných dôvodov na odstúpenie od tejto Zmluvy (najmä § 19 zákona č. 343/2015 Z. z.),

9.2.6 Predávajúci koná v rozpore s touto Zmluvou a/alebo všeobecne záväznými právnymi predpismi platnými na území SR a na písomnú výzvu Kupujúceho toto konanie a jeho následky v určenej primeranej lehote neodstráni,

* + 1. proti Predávajúcemu sa začalo konkurzné konanie alebo reštrukturalizácia,
    2. Predávajúci vstúpil do likvidácie,
    3. ak kúpna cena bude fakturovaná v rozpore s podmienkami dohodnutými v tejto Zmluve,
    4. Predávajúci dodá Kupujúcemu Tovar takých parametrov, ktoré sú v rozpore s opisom predmetu zákazky,
    5. pre Predávajúceho sa stane plnenie z tejto Zmluvy úplne nemožným,
    6. Predávajúci je v omeškaní s dodaním Tovaru v lehote podľa čl. IV bod 4.2 tejto Zmluvy.

9.3. Predávajúci má právo odstúpiť od tejto Zmluvy ak:

9.3.1 Kupujúci preukázateľným spôsobom neposkytuje Predávajúcemu potrebnú súčinnosť pri plnení tejto Zmluvy, a to ani po doručenom písomnom upozornení a poskytnutí primeranej lehoty na nápravu Predávajúcim,

* + 1. Kupujúci poruší túto Zmluvu podstatným spôsobom, pričom za podstatné porušenie na strane   
        Kupujúceho sa považuje omeškanie Kupujúceho s úhradou faktúry/faktúr o viac ako šesťdesiat (60) dní po lehote jej/ich splatnosti.
  1. Odstúpenie od tejto Zmluvy musí byť vyhotovené v písomnej forme a preukázateľne doručené druhej Zmluvnej strane. Dňom doručenia písomného prejavu vôle odstúpenia od tejto Zmluvy jednou zo Zmluvných strán táto Zmluva zaniká. Odstúpenie od Zmluvy sa nedotýka nároku na zaplatenie zmluvnej pokuty a nároku na náhradu škody spôsobenej porušením povinností vyplývajúcich z tejto Zmluvy. Zmluvná strana, ktorá odstúpi od tejto Zmluvy, má právo požadovať od druhej strany náhradu škody, ktorá jej týmto konaním vznikla, okrem prípadov vyššej moci.

**Článok X.**

**Ochrana a zabezpečenie dôverných informácií**

10.1 V súvislosti s dôvernými informáciami sprístupnenými druhej Zmluvnej strane je každá Zmluvná strana povinná počas platnosti tejto Zmluvy a po dobu dvoch rokov po skončení platnosti tejto Zmluvy uchovávať a zabezpečovať utajenie a dôvernosť akýchkoľvek informácií označených za dôverné a nebude takéto informácie reprodukovať ani poskytovať tretím stranám bez predchádzajúceho písomného súhlasu druhej strany a ani ich využívať iným spôsobom, ako na naplnenie účelu tejto Zmluvy.

**Článok XI.**

**Spoločné a záverečné ustanovenia**

* 1. Táto Zmluva nadobúda platnosť dňom jej podpisu oboma Zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády Slovenskej republiky po splnení odkladacej podmienky podľa druhej vety tohto bodu Zmluvy. Táto zmluva nadobudne účinnosť až po schválení verejného obstarávania v rámci kontroly, t.j. doručením správy z kontroly verejného obstarávania Kupujúcemu s vyhlásením, že počas kontroly verejného obstarávania nebolo zistené porušenie princípov a postupov verejného obstarávania definovaných právnymi predpismi EÚ a SR pre verejné obstarávanie. V opačnom prípade má Kupujúci právo písomne odstúpiť od zmluvy, pričom toto jednostranné odstúpenie nezakladá žiadne právo Predávajúceho na plnenie nákladov spojených s týmto verejným obstarávaním. Táto zmluva zároveň nadobudne účinnosť až dňom nasledujúcim po dni jej zverejnenia v Centrálnom registri zmlúv v súlade so zákonom č. 40/1964 Zb. Občiansky zákonník v znení neskorších predpisov, a ktorými sa menia a dopĺňajú niektoré zákony. Zverejnenie zmluvy v Centrálnom registri zmlúv zabezpečí Kupujúci.
  2. Túto Zmluvu je možné meniť alebo dopĺňať len formou písomných a očíslovaných dodatkov, obojstranne odsúhlasených oboma Zmluvnými stranami, ktoré sa po nadobudnutí účinnosti stanú neoddeliteľnou súčasťou tejto Zmluvy.
  3. Žiadna zo Zmluvných strán nie je oprávnená postúpiť svoje práva a povinnosti podľa tejto Zmluvy na tretiu osobu bez predchádzajúceho písomného súhlasu druhej Zmluvnej strany.
  4. Práva a povinnosti Zmluvných strán výslovne neupravené touto Zmluvou sa riadia ustanoveniami Obchodného zákonníka a ostatných všeobecne záväzných právnych predpisov platných na území Slovenskej republiky. Prípadné spory, ktoré vzniknú z tejto Zmluvy, sa budú Zmluvné strany snažiť riešiť predovšetkým dohodou, ktorá musí mať písomnú formu a v prípade, že sa Zmluvné strany nedohodnú, bude spory z tejto Zmluvy rozhodovať vecne a miestne príslušný súd SR.
  5. V prípade zmeny obchodného mena, názvu, sídla, právnej formy, štatutárnych orgánov alebo  spôsobu ich konania za Zmluvnú stranu, oznámi strana, ktorej sa niektorá z uvedených zmien týka, písomnou formou túto skutočnosť druhej Zmluvnej strane a to bez zbytočného odkladu, inak povinná Zmluvná strana zodpovedá za všetky škody z toho vyplývajúce, alebo náklady, ktoré v tejto súvislosti musela vynaložiť druhá Zmluvná strana.
  6. Táto Zmluva je vyhotovená v piatich (5) rovnopisoch s platnosťou originálu, z ktorých Kupujúci obdrží tri (3) vyhotovenia a Predávajúci dve (2) vyhotovenia.
  7. Zmluvné strany prehlasujú, že si Zmluvu prečítali, jej obsahu porozumeli, pričom ju na znak súhlasu s jej obsahom slobodne a vážne vlastnoručne podpisujú.
  8. Neoddeliteľnou súčasťou tejto Zmluvy sú:

- Príloha č. 1 Opis predmetu zákazky, technické požiadavky/Vlastný návrh plnenia

- Príloha č. 2: Štruktúrovaný rozpočet ceny

- Príloha č. 3: Zoznam subdodávateľov

V Bratislave dňa .......................................... V xxxxxxxxxxxx . dňa: ..........................................

za Kupujúceho: za Predávajúceho:

....................................................... .......................................................

Mgr. Tomáš OPARTY xxxxxxxxxxxxxxxxxxxxxxxxxxxxx

generálny riaditeľ sekcie ekonomiky

Ministerstva vnútra Slovenskej republiky